126 



J. E. V. BOAS: 

 LIDT OM STÆREN, SÆRLIG OM DENS ØKONOMISKE BETYDNING. 



(»Haven« 9. Aarg. 1909. S. 89—93). 



Efter en Indledning om Stærens Levemaade og Optræden her 

 hos os, gaar Forf. over til sit Hovedemne, en Betragtning af den 

 Skade og den Gavn, som denne Fugl siges at gøre, og for den før- 

 ste Art Virksomheds Vedkommende omtales navnlig den Fortræd, 

 den anretter i Haverne, særlig som Kirsebærtyv, hvorved betydelige 

 Værdier gaar tabt. Dette er saa almindelig anerkendt, at der maa- 

 ske næppe er Grund til her at dvæle nærmere derved. Noget ander- 

 ledes stiller det sig med den Nytte, den formentlig gør, idet Forf 

 heller ikke vil yde denne Anerkendelse og erklærer, at den Slutning, 

 at Stæren er nyttig, fordi den fortærer en Mængde Skadedyr, er bund- 

 falsk. Dette begrundes ved, at det Antal af skadelige Dyr, f. Eks. 

 Oldenborrer, Sommerfuglelarver og Smelderlarver, som Stærene for- 

 tære, er praktisk set for intet at regne imod den hele Mængde. 

 Det er, siger Forf., som om man vilde tænke paa at tømme en stor 

 Indsø med en Theske. At man, som der fortælles, ved at hænge 

 Stærkasser op skulde have befriet en Skov for den »store brune 

 Snudebille«, er ganske falskt, ligeledes at Stærflokke skulde have 

 gjort Ende paa et Angreb af Fyrrespinderen et Sted i Tyskland i 

 Juli Maaned; det er paa den Tid af Aaret, at dennes Larver bliver 

 til Puppe og snart derefter til Sommerfugl, saa det intet Under er, 

 at Insektet »forsvinder«; i Begyndelsen af August er der kun Æg, 

 som de fleste naturligvis overser. Det udtales, at det overhovedet 

 ikke er godtgjort, at Stæren udretter noget væsentligt ved det, 

 den fortærer af Insekter, samt at den stærke Stærfredning under 

 disse Omstændigheder noget faar Karakteren af en økonomisk Let- 

 sindighed. — At mangfoldige Mennesker, der skal have Glæde eller 

 økonomisk Udbytte af deres Frugthave, er enige med Forf. heri, er 

 sikkert Men det kan dog kun være en mindre intensiv Fredning 

 af Fuglen, det gælder om. Forsøge at udrj'dde den, det var en 

 frygtelig Tanke ! Og det er sikkert heller ikke Forf.s Mening, at 

 dømme efter hans Afhandling første Punktum, der bliver Anmeldel- 

 sens sidste: »Der er næppe nogen Fugl, som de fleste af os ser med 

 større Glæde end Stæren«. O. G. Petersen. 



